Eretrijský maliar

[náhľad|Atický [červenofigúrová keramika|červenofigúrový epinétron, pripisovaný Eretrijskému maliarovi, cca 425 pred Kr., Národné archeologické múzeum 1629, Atény]]
**Eretrijský maliar** je konvenčné meno atického maliara červenofigúrových váz, činného približne v rokoch 440 až 410 pred Kr.

Eretrijský maliar, vo svojej dobe jeden z najtalentovanejších maliarov váz, bol pomenovaný po meste Eretria, ktoré je miestom nálezu jeho rukou zdobeného červenofigúrového epinétronu, vystaveného v Národnom archeologickom múzeum v Aténach (National Archaeological Museum 1629). Tento epinétron našli koncom 19. storočia v miestnej hrobke spolu s ďalšími štyrmi lékythoi, zdobenými na bielom podklade, ktoré sú dielami iných aténskych umelcov. Hoci je epinétron vyrobený z hliny, v skutočnosti nie je vázou: jeho spodná strana je otvorená, aby tesne priliehala k ženskému stehnu a kolenu. Z vyobrazení na iných vázach je známe, že takéto epinétra sa používali pri pradení vlny. Tie, ktoré sa používali v každodennom živote, boli jednoduché nádoby z dreva alebo hliny; epinétron Eretrijského maliara je luxusná verzia, možno svadobný dar, taký vzácny, že nasledoval svoju majiteľku až do hrobu. Na prednej strane je reliéfne zobrazená nahá busta ženy a obe boky a pás nad kolenom sú zdobené mytologickými svadobnými scénami (hoci sú tieto postavy mytologické, svadobný deň aténskej nevesty musel byť veľmi podobný). Vedľa zobrazených postáv sú starostlivo vyryté ich mená. Kresba je veľmi jemná a niektoré detaily, ako napríklad šperky, boli nepochybne pôvodne zdobené zlatými lístkami.

Tento umelec, ktorý ovládal červenofigúrovú techniku maľby ako aj na bielom podklade, zdobil širokú škálu tvarov váz. Hoci je najznámejší svojou tvorbou na čašiach (kylikes), svoje najzaujímavejšie diela vytvoril na menej obvyklé typy váz, na chous, baňatý lékythos, óon, amforiskos, pyxis alebo epinétron. Zobrazoval väčšinou viacfigúrové mytologické scény, ale známy je aj svojím živým záujmom o svet žien (aj jeho epinétron bol často zdobený scénami, ktoré mali pravdepodobne osloviť ženy). Výsledkom jeho kresliarskej techniky s precíznosťou miniaturistu bolo, že jeho malé vázy boli pôsobivejšie ako veľké. Obzvlášť sa zameral na bohaté zriasenia rúch, ktoré jemne priliehali k zobrazeným postavám. Svojím detailným a prepracovaným štýlom kresby ovplyvnil mnohých ďalších maliarov, najmä Meidiovho maliara.  Jeho diela sa našli nielen v Grécku (najmä v Aténach a Attike, na Rodose a Cypre), a to vo veľkom počte, ale aj v južnom Rusku a v Taliansku, a to ako v Etrúrii, tak aj na juhu.


Eretria Painter ARV 1250 32 preparations for a marriage.jpg|Atický červenofigúrový pyxis (typu A), žena pri prípravách na manželstvo, British Museum E 774, Londýn
Eretria Painter ARV 1249 12bis maenad and satyr (01).jpg|Atický červenofigúrový chous, sediaca menáda, Antikenmuseum und Sammlung Ludwig BS 407, Bazilej
Athlete and trainer, kylix Type B, attributed to the Eretria Painter, Greek-Attic, c. 435-430 BC, red-figure terracotta - Blanton Museum of Art - Austin, Texas - DSC07638.jpg|Atický červenofigúrový kylix (typu B), atlét a jeho tréner, Blanton Museum of Art, Austin
Terracotta lekythos (oil flask) MET DP297355.jpg|Atický baňatý lékythos, zdobený červenofigúrovou technikou i maľbami na bielom podklade, Metropolitan Museum of Art 31.11.13, New York
Palaistra scene Louvre G457.jpg|Tondo červenofigúrového kylixu, zobrazuje Lina a jeho žiaka Mousaia, Louvre G 457, Paríž
   
 
## Referencie

## Iné projekty

Kategória:Maliari starovekého Grécka